Document ID: 32001R1502

Komission asetus (EY) N:o 1502/2001,
annettu 23 päivänä heinäkuuta 2001,
maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1) sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 31 artiklan 14 kohdan,
sekä katsoo seuraavaa:
(1) Komission asetuksessa (ETY) N:o 3846/87(3), sellaisena kuin se on viimeksi muutettuna asetuksella (EY) N:o 1384/2001(4), otettiin käyttöön yhdistettyyn nimikkeistöön perustuva maataloustuotteiden nimikkeistö vientitukia varten. Siinä täsmennetään muun muassa tuotekoodeja koskevat, erityisesti veden enimmäispitoisuuteen ja kuiva-aineen vähimmäisrasvapitoisuuteen liittyvät lisävaatimukset sellaisten juustojen osalta, joille myönnetään tukea. On käynyt ilmi, että tiettyjä juustoja koskevia vaatimuksia on mukautettava, jotta ne vastaisivat paremmin vietyjen tuotteiden todellista tilannetta.
(2) Asetuksen liitteessä I olevan 9 ryhmän alaviitteessä 8 todetaan, että tuen saaminen edellyttää eräiden maitotuotteiden osalta maitoproteiinin vähimmäispitoisuuden noudattamista. Tullimuodollisuuksien täyttämisen helpottamiseksi ja yhdenmukaistamiseksi muiden säännösten kanssa olisi edellytettävä, että toimijat merkitsevät vienti-ilmoitukseen tuotteessa olevan veden enimmäispitoisuuden ja maidon rasvattoman kuiva-aineen maitoproteiinin vähimmäispitoisuuden.
(3) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3846/87 liitteessä I oleva 9 ryhmä seuraavasti:
1. Korvataan CN-koodiin ex 0406 90 85 liittyvät tiedot tämän asetuksen liitteessä olevilla tiedoilla.
2. Korvataan alaviite 8 seuraavasti: "(8) jos maidon rasvattoman kuiva-aineen maitoproteiinipitoisuus (typpipitoisuus × 6,38) on tähän nimikkeeseen kuuluvassa tuotteessa alle 34 prosenttia, vientitukea ei myönnetä. Jos tähän nimikkeeseen kuuluvan jauheen vesipitoisuus on yli 5 painoprosenttia, vientitukea ei myönnetä.
Tullimuodollisuuksia täyttäessään asianomaisen henkilön on merkittävä tähän tarkoitukseen varattuun ilmoitukseen maidon rasvattoman kuiva-aineen maitoproteiinin vähimmäispitoisuus ja jauheiden osalta veden enimmäispitoisuus."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 2001.

Labels: 3
17
6